най лёгкасці руху і адчуванне маладосці незалежна ад узросту. – Свята сёння атрымалася цудоўным. Наш універсітэт выставіў самую магутную каманду – больш за 1000 чалавек. Кожны з удзельнікаў ад БДПУ фінішаваў з добрым вынікам. Я лічу, што ўніверсітэцкі слоган «Будучыя педагогі – за здаровы лад жыцця» знайшоў сваё адлюстраванне і ў сённяшнім забегу. Нашы студэнты – будучыя педагогі – актыўна займаюцца спортам. Яны стануць прыкладам для сваіх вучняў, – адзначыў рэктар БДПУ А. І. Жук. Кожны з удзельнікаў мерапрыемства атрымаў на фінішы памятны медаль. А некаторыя ўзнагароды знайшлі сваіх герояў толькі на наступны дзень: 14 верасня на пасяджэнні рэктарата эксклюзіўныя майкі лідара былі ўручаны дэкану факультэта дашкольнай адукацыі А. М. Каспяровічу, дырэктару спартыўнага клуба «Педагог» І. Р. Моргуну, самаму юнаму члену ўніверсітэцкай каманды – дзевяцігадоваму Яраславу Бондару і ініцыятару ўдзелу ў сталічным прабегу – рэктару БДПУ А. І. Жуку.